Source: http://www.proslipsis.gr/cmCat_treePrd.php?&cm_catid=45&cm_prdid=28610
Timestamp: 2018-03-24 06:04:12+00:00
Document Index: 22258237

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ\n', 'ΑΕΔ\n', 'ΑΕΔ ', 'ΑΕΔ\n', 'ΑΕΔ ']

Θέσεις εποχικού προσωπικού
Αθήνα 13.12.2017, 15:11
Την πρόσκληση του ΟΑΕΔ για ένταξη ανέργων στο νέο πρόγραμμα κοινωφελούς εργασίας παρουσιάζει η Proslipsis.
Με την πρόσκληση, ο ΟΑΕΔ καλεί τους ενδιαφερόμενους εγγεγραμμένους ανέργους στα μητρώα ανέργων του Οργανισμού, ηλικίας 18 ετών και άνω, που επιθυμούν να συμμετάσχουν στη διαδικασία τοποθετήσεων προσωπικού για την προώθηση της απασχόλησης μέσω προγραμμάτων κοινωφελούς χαρακτήρα, στους 34 Δήμους, να υποβάλουν με ηλεκτρονικό μόνο τρόπο αίτηση συμμετοχής από 14/12/2017 και ώρα 10η πρωινή έως και 27/12/2017 και ώρα 12η μεσημβρινή στον διαδικτυακό τόπο του ΟΑΕΔ www.oaed.gr, χρησιμοποιώντας το σχετικό πεδίο καταχώρισης ηλεκτρονικών αιτήσεων.
Πρόκειται για τη Δράση «Προώθηση της απασχόλησης μέσω προγραμμάτων κοινωφελούς χαρακτήρα (Θύλακες Ανεργίας) συμπεριλαμβανομένης της κατάρτισης των συμμετεχόντων», Έργο που εντάσσεται στο ΕΣΠΑ 2014-2020 και συγχρηματοδοτείται από πόρους του Ευρωπαϊκού Κοινωνικού Ταμείου (ΕΚΤ).
Ο συνολικός προϋπολογισμός της Δράσης ανέρχεται περίπου στα 49.628.490,75 ευρώ που προέρχονται από συγχρηματοδοτούμενη δαπάνη του ΕΚΤ και αφορούν στην δημιουργία 7.180 θέσεων πλήρους απασχόλησης, για 8 μήνες.
•	εγγεγραμμένοι άνεργοι στα μητρώα ανέργων του ΟΑΕΔ, μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ
•	εγγεγραμμένοι άνεργοι στα μητρώα ανέργων του ΟΑΕΔ, μέλη μονογονεϊκών οικογενειών στις οποίες δεν εργάζεται κανείς
•	εγγεγραμμένοι μακροχρόνια άνεργοι στα μητρώα ανέργων του ΟΑΕΔ
•	άνεργοι πτυχιούχοι ΑΕΙ πανεπιστημιακού και τεχνολογικού τομέα, εγγεγραμμένοι στα μητρώα ανέργων πτυχιούχων του ΟΑΕΔ, για την κάλυψη θέσεων με βάση τα τυπικά προσόντα τους
•	εγγεγραμμένοι άνεργοι στα μητρώα ανέργων του ΟΑΕΔ άνω των 29 ετών
•	εγγεγραμμένοι στα μητρώα ανέργων ΑμεΑ του ΟΑΕΔ
1.	Χρονικό διάστημα συνεχόμενης εγγεγραμμένης ανεργίας ωφελουμένου, με ανώτατο όριο τους 60 μήνες, το οποίο διπλασιάζεται για τους ανέργους αρχηγούς μονογονεϊκών οικογενειών
2.	Χρονικό διάστημα συνεχόμενης εγγεγραμμένης ανεργίας του/της συζύγου των ανέργων της πρώτης κατηγορίας της παραγράφου 5.1 της Δημόσιας Πρόσκλησης, με ανώτατο όριο τους 60 μήνες
3.	Αναπηρία ωφελούμενου σε ποσοστό 50% και άνω
4.	Ετήσιο εισόδημα ατομικό ή οικογενειακό
5.	Ηλικία
6.	Αριθμός ανήλικων τέκνων
7.	Γονέας προστατευόμενου ή προστατευόμενων τέκνων ΑΜΕΑ, ανηλίκων ή και ενηλίκων, με ποσοστό αναπηρίας 67% και άνω
8.	Εντοπιότητα, βάσει της έδρας της μόνιμης κατοικίας του ωφελούμενου
9.	Ιδιότητα δικαιούχου του «Κοινωνικού Εισοδήματος Αλληλεγγύης» (ΚΕΑ).
Proslipsis.gr - Η πρόσκληση ΟΑΕΔ για το πρόγραμμα κοινωφελούς απασχόλησης σε 34 δήμους 13122017.pdf